File Open/SaveAs That Stores the MRUD - CodeProject 13,046,176 members (69,589 online)
Last Visit: 31-Dec-99 18:00 Last Update: 23-Jul-17 6:25Refresh1 Tweede man sterf ook ná vliegtuig val | Maroela Media
Talle paramedici op die toneel kort nadat die vliegtuig geval het. Foto: Verskaf
Andrew Gooderham (24), een van die mans wat in die ligte vliegtuig was wat Woensdag buite Bethlehem in die Vrystaat neergestort het, het gesterf.
Isolde Laesecke, voorsitter van AfriForum se Bethlehem-tak, het aan Maroela Media bevestig Gooderham is net ná 04:00 vanoggend oorlede. Net ure vantevore het John Jacobs (53), die ander insittende in die vliegtuig, ook in die Netcare Milpark-hospitaal in Johannesburg aan sy wonde beswyk.
Laesecke het gesê die plaaslike gemeenskap is geruk deur die mans se dood.
Maroela Media het vroeër berig Gooderham en Jacobs was op pad om ŉ landbou-opname te doen toe die vliegtuig opgestyg het. Volgens omstanders het die vliegtuig net in die lug in die regte rigting gedraai voor dit neergestort het.
Laesecke het vroeër gesê die vliegtuig het aan die brand geslaan nadat dit die grond getref het. Omstanders het nader gehardloop met brandblussers en die twee insittendes kon daarin slaag om uit die vliegtuig te kom en te rol om die vlamme te blus.
Russel Meiring, woordvoerder van ER24, het gesê by paramedici se aankoms op die toneel was die twee mans in ŉ ernstige toestand. Hulle is op die toneel behandel en na ŉ nabygeleë hospitaal geneem waar hulle geïntubeer is. Hulle is daarna per mediese helikopter na die hospitaal in Johannesburg geneem.
Kabelo Ledwaba, woordvoerder van die Burgerlugvaartowerheid (BLO), het gesê ŉ ondersoekspan is aangewys om die ongeluk te ondersoek.
Rugbyspeler sterf ná besering
Sterkte aan al die families en vriende, dis baie hartseer maar ek glo dis die beste vir hulle.
Hulle sal nou geen meer pyn en lyding he nie. RIV.
Innige simpatie aan die bedroefde families. Dit is baie hartseer. Ons dink aan julle in ons gebede
Gegewe al die vlieg-ongelukke in die land, betwyfel ek werklik die standaarde van opleiding wat hedendaags gebied word en of dit vir Burgerlugvaart aanvaarbaar is!!!
Jannie,die standaard wereld gehalte glo my.En die aantal vliegtuig ongelukke nie eers ‘n druppel in die emmer in vergelyking met motor ongelukke nie.Vliegtuie MOET met vasgestelde tye /vlug ure gediens word deur ‘n maatskappy wat deur Burger Lugvaart aangestel is.Niemand word gedwing om sy motor te diens nie.Vlieeniers MOET ‘n sekere aantal uur vlieg per jaar om hul lisensie geldig te hou.’n Motoris kan heel jaar by die huis bly sonder dat dit sy lisensie se geldigheid affekteer.Vlieeniers MOET elke jaar sy vlieg medies slaag.Geen motoris word verplig om ‘n mediese ondersoek te slaag elke jaar nie.Wys my ‘n motoris wat sy motor voor hy erens heen ry ondersoek van voor tot agter soos wat ‘n vlieenier doen.Vlieg is myle veiliger as ‘n motor rit op ENIGE pad in ons land.
carnett · 4 weke gelede
Ek stem 100% sam Chris!
Ek het selfs Vieeniers in my Familie.